**Тақырыбы:** «Ойыншықтар» Н.Әлімқұлов.

**Білім беру саласы:** Қатынас. Шығармашылық.

**Оқу қызметі:**Сөйлеуді дамыту. Сурет салу.

**Мақсаты:** Ойыншықтар туралы түсінігін кеңейту, өлеңді мұқият тыңдап,

 жекелеген сөздерді дауыстап айтқызу (Бұл қуыршақ.Қуыршақтың

 көзін, қолын, аяғын көрсетіп атын атау және балалардан қайталап

 сұрау т.б) арқылы белсенді сөйлеуін дамыту. Ойыншықтарды

 күтіп ұстауға (тістемеу, жыртпау, сындырмау, т.б) тәрбиелеу

**Көрнекі құралдар**: Ойыншықтар, слайд, көйлектің пішіні

**Әдіс тәсілдер:** сұрақ –жауап, саусақпен сурет салу

**Кіріспе бөлімі:**

**Шаттық шеңбері:**

Қоңыраудың сиқырлы,

Естіледі сыңғырлы

Қолыңды бер дейді.

Шеңберге кел дейді.

Балаларды жас ерекшелігіне қарай бөліп отырғызу

**Негізгі бөлім:**

Балалар бізге қонақ келді. Қуыршақты балаларға көрсетіп, бұл не? деген сұрақ қою. Балалар қуыршақ деп жауап бергеннен кейін оны қайтадан артыңа жасырып қойып, ой, жоқ деп айтып балалардың назарын өзіңе аудару. Содан кейін оны қайта шығарып, қуыршақтың көзін, қолын, аяғын көрсетіп атын атау одан оны қайта жасырып қойып, қуыршаққа мүлдем ұқсамайтын қозының ойыншығын шығарып оның көзін аяғын құлағын көрсету.

Интерактивті тақтадан суреттеді қарау.

 Слайдтағы суреттерді де ашпай түрып, сұрақ қойып алып, суретті көрсету керек

-Бұл не?

-Бұл қуыршақ?

-Бұл не?

-Бұл қозы?

-Бұл бұзау?

-Бұл құлынщақ?

-Қуыршақ не істеп жатыр?

-Қуыршақ ұйықтап жатыр.

-Құлыншақ не істеп жатыр?

-Құлыншақ шөп жеп жатыр.

-Құлыншаққа кім шөп беріп жатыр?

-Құлыншаққа бала шөп беріп жатыр.

- Балалар бұлар не ?

- Бұл ойыншықтар.

Ал енді мен сендерге осы ойыншықтар туралы өлең оқып беремін, ал сендер тыңдаңдар?

Өлеңді мәнерлеп оқу.

**Ойыншықтар**

Біздерде бар қуыршақ,

Бұзау, қозы, құлыншақ.

Ойыншықтар тыңдайды,

Ақыл айтсақ, бұйырсақ,

Қуыршақтар ұйықтайды.

Айтқаныңнан шықпайды.

 (Н. Әлімқұлов)

Өлеңдегі жекелеген сөздерді қайталату.

қуыршақ,бұзау, қозы, құлыншақ.

Сергіту сәті:

Бала, бала, балапан

Қане, қайсы, алақан.

Саусақтарың әйбат,

Былай-былай ойнат.

Бала, бала, балапан

Қане, қайсы, алақан.

Саусақтарың әйбат,

Былай-былай ойнат.

Ал енді балалар қуыршаққа көйлек сыйлайықшы. Ол үшін мына көйлектерді әсемдейік. Қиылып дайындалған көйлектерді саусақтарымен дөңгелектеп әсемдейді.

Қорытынды бөлім:

Балалардың салған суреттерін қуыршаққа сыйлап, ойыншықтардың атын сұрау. Балаларды мақтап , оқу қызметін аяқтау.

Күтілетін нәтиже:

Қайталайды: өлеңді мұқият тыңдап, жекелеген сөздерді дауыстап айтады

Түсінеді: Ойыншықтарды күтіп ұстау керегін (тістемеу, жыртпау,

 сындырмау, т.б)

 Қолданады: Саусақтарымен сурет салады.